3. การประกอบธุรกิจของแต่ละสายผลิตภัณฑ์

3.1 องค์ประกอบของสายผลิตภัณฑ์

3.1.1 สายธุรกิจพลาสติก

บริษัทฯได้จำแนกสายธุรกิจพลาสติกโดยแบ่งกลุ่มสินค้าหลักออกเป็นผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
ซึ่งเป็นการจำแนกตามวัตถุประสงค์ของการใช้งานของผลิตภัณฑ์
โดยมีรายละเอียดแยกตามกลุ่มผลิตภัณฑ์ดังต่อไปนี้

(1) ผลิตภัณฑ์เพื่องานอุตสาหกรรม

(ก) ลักษณะผลิตภัณฑ์หรือบริการ

ชิ้นส่วนอุตสาหกรรม คือ ชิ้นส่วนต่างๆ ที่ใช้ประกอบเป็นสินค้าอุตสาหกรรม เช่น

  ตู้อบไมโครเวฟ เครื่องปรับอากาศ ตู้เย็น เครื่องซักผ้า ชิ้นส่วนรถยนต์และรถจักรยานยนต์
  เครื่องโทรสาร เครื่องพิมพ์ เป็นต้น
  ซึ่งบริษัทฯให้บริการทั้งด้านการผลิตและการประกอบชิ้นส่วนต่างๆ ข้างต้น

เปลือกหม้อแบตเตอรี่ คือ หม้อแบตเตอรี่เฉพาะที่เป็นส่วนนอกสุดซึ่งทำมาจาก

  พลาสติก ประกอบด้วยตัวแบตเตอรี่และฝา รวมถึงขั้วแบตเตอรี่ ทั้งแบตเตอรี่รถยนต์
  และรถจักรยานยนต์

พาเลท คือ แท่นวางสินค้า มีลักษณะเป็นแท่นสี่เหลี่ยมขนาดใหญ่ ใช้

  สำหรับวางสินค้าในสถานที่เก็บสินค้า ภายในแท่นมีช่องสำหรับให้งาของรถยกเสียบเพื่อยกแท่นได้

ลังบรรจุขวด คือ ลังพลาสติก ภายในแบ่งออกเป็นช่องๆ สำหรับใช้บรรจุ

  ขวด เช่น ขวดน้ำอัดลม ขวดเบียร์ และเครื่องดื่มประเภทต่างๆ เป็นต้น

ถัง ได้แก่ ถังบรรจุสีทาบ้าน ถังเคมีภัณฑ์ ถังบรรจุน้ำมันเครื่อง

  และถังบรรจุจาระบี

ถังขยะ ได้แก่ ถังขยะขนาดใหญ่แบบมีล้อเคลื่อนที่ได้ ใช้วางริมทางเดิน

  เท้า หรือในที่สาธารณะทั่วไป

ลังเปล่า ได้แก่ ลังใส่ปลา กล่องอะไหล่ ลังใส่นม ลังใส่ผักผลไม้ เป็นต้น

สินค้าพรีเมี่ยม ได้แก่ สินค้าที่รับจ้างผลิตเพื่อเป็นของแถมในรายการส่งเสริม

  การขายของผู้ผลิตสินค้าหรือร้านค้าต่างๆ แต่ออกแบบโดยผู้ว่าจ้างผลิต และเมื่อผลิตเสร็จแล้ว
  ต้องติดเครื่องหมายการค้าของเจ้าของสินค้า

สินค้าอื่นๆ ได้แก่ สินค้าจำพวกอุปกรณ์อำนวยความสะดวก อุปกรณ์

  ตกแต่ง และเครื่องใช้ไม้สอยต่างๆ เป็นต้น

(ข) การตลาดและภาวะแข่งขัน

ลักษณะลูกค้า ลูกค้าชิ้นส่วนอุตสาหกรรม ชิ้นส่วนยานยนต์และรถจักรยานยนต์

  และเปลือกหม้อแบตเตอรี่เป็นลูกค้าที่สั่งซื้อสินค้าจากบริษัทฯ
  เพื่อนำไปประกอบเป็นสินค้าสำเร็จรูปเพื่อขายต่อไป

ลูกค้าพาเลท ลังบรรจุขวด ถัง ถังขยะ ลังเปล่าเป็นลูกค้าที่ซื้อเพื่อ

  นำไปใช้งานโดยตรง ได้แก่ โรงงานอุตสาหกรรมต่างๆ ที่จำเป็นต้องใช้สินค้าเหล่านี้

  สินค้าพรีเมี่ยม เป็นการจำหน่ายโดยตรงให้แก่เจ้าของสินค้าและร้านค้าต่างๆ
  ที่ต้องการส่งเสริมการขาย

  สำหรับสินค้าจำพวกอุปกรณ์อำนวยความสะดวก อุปกรณ์ตกแต่ง และเครื่องใช้ไม้สอยต่างๆ
  เป็นการขายผ่านตัวแทนจำหน่ายหรือร้านค้าปลีก เพื่อจำหน่ายต่อให้แก่ผู้บริโภค

ระยะเวลาให้สินเชื่อ โดยทั่วไปสินค้าพลาสติกมีระยะเวลาให้สินเชื่อแก่ลูกค้าประมาณ

  30-90 วัน ยกเว้นการขายในงานมหกรรมจะขายเป็นเงินสด

กลยุทธ์การแข่งขัน เน้นสินค้าที่มีคุณภาพสูง ความหลากหลายของสินค้าและบริการที่

  ครบวงจร เนื่องจากบริษัทฯมีบริษัทในเครือที่สามารถผลิตแม่พิมพ์ให้แก่ลูกค้าได้เอง

ช่องทางการจำหน่าย ผลิตภัณฑ์เพื่องานอุตสาหกรรมมีช่องทางการจำหน่ายดังนี้

ส่งออกต่างประเทศ : 10.0%

ขายภายในประเทศ : 90.0%

  อนึ่ง ตัวแทนจำหน่าย ได้แก่ บริษัท ศรีไทยมาร์เก็ตติ้ง จำกัด, บริษัท สยามเมลามีน มาร์เก็ตติ้ง
  จำกัด, บริษัท ศรีไทย-อ๊อตโต้ (ประเทศไทย) จำกัด, บริษัท ธนศิริ อินดัสทรีส์ จำกัด
  และบริษัท ส.ศิริไทย เทรดดิ้ง จำกัด ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน

(ค) สถานภาพและศักยภาพการแข่งขัน

  ผู้ผลิตสินค้าพลาสติกส่วนใหญ่จะเน้นการทำธุรกิจไปที่ภาคธุรกิจใดธุรกิจหนึ่ง
  เพื่อแข่งขันเฉพาะในตลาดที่ตนเองถนัด เช่น
  โรงงานฉีดพลาสติกเครื่องใช้ในครัวเรือนก็จะผลิตเฉพาะเครื่องใช้ในครัวเรือนเท่านั้น
  จะไม่ผลิตสินค้าชนิดอื่น เป็นต้น โรงงานพลาสติกทั่วประเทศมีประมาณ 4,000 ราย
  ส่วนใหญ่เป็นโรงงานห้องแถวหรืออุตสาหกรรมในครัวเรือนซึ่งใช้เงินลงทุนต่ำและเทคโนโลยีต่ำ
  โรงงานพลาสติกขนาดใหญ่ที่สามารถผลิตสินค้าพลาสติกป้อนให้แก่ผู้บริโภคและภาคธุรกิจต่างๆ
  ได้มีอยู่ไม่กี่โรง เพราะต้องใช้เงินลงทุนสูง
  มีการควบคุมคุณภาพอย่างเข้มงวดและต้องมีเทคโนโลยีการผลิตที่ดี
  นอกจากนั้นชื่อหรือตรายี่ห้อก็เป็นสิ่งสำคัญมากในการสร้างความน่าเชื่อถือแก่ลูกค้าโดยเฉพาะโรงงานที่ผลิตชิ้นส่วนอุตสาหกรรม
  เพราะเป็นสินค้าที่ต้องการคุณภาพและการส่งมอบตรงเวลา
  แต่ทั้งนี้เนื่องจากภาวะตลาดเม็ดพลาสติกผันผวน ส่งผลให้ราคาเม็ดพลาสติกสูงขึ้นอย่างต่อเนื่อง
  ทำให้โรงงานพลาสติกขนาดเล็กปิดไปเป็นจำนวนมาก

  กลุ่มบริษัทเป็นผู้นำในวงการสินค้าพลาสติก เนื่องจากมีกำลังการผลิตสูงถึงเกือบ 40,000 ตันต่อปี
  และมีโรงงานถึง 3 โรง
  บริษัทฯมีความเชี่ยวชาญในการผลิตสินค้าพลาสติกที่ต้องการความเที่ยงตรงสูง เช่น
  ชิ้นส่วนอุตสาหกรรม ชิ้นส่วนยานยนต์ เป็นต้น ธุรกิจนี้จึงมีศักยภาพสูง
  สามารถเติบโตได้อีกมากในอนาคตตามการเติบโตของเศรษฐกิจของประเทศไทย

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเทียบขนาดกับคู่แข่งขันได้โดยตรง
  เนื่องจากโรงงานพลาสติกขนาดกลางและขนาดเล็กมีจำนวนนับพันแห่ง
  จึงประมาณขนาดได้จากส่วนแบ่งการตลาด เช่น

เปลือกหม้อแบตเตอรี่ ส่วนแบ่งการตลาด 70%

ชิ้นส่วนอุตสาหกรรม ส่วนแบ่งการตลาด 60%

Material Handling ส่วนแบ่งการตลาด 50-60%

(ง) การจัดหาผลิตภัณฑ์หรือบริการ

  บริษัทฯมีโรงงานผลิตผลิตภัณฑ์พลาสติก 3 โรงงาน ได้แก่ โรงงานสุขสวัสดิ์ โรงงานอมตะนคร
  ชลบุรี และโรงงานบางปู ทั้ง 3 โรงงานได้แบ่งหน้าที่การผลิตเพื่อสร้างทักษะให้แก่คนงานดังนี้
  :-

  โรงงานสุขสวัสดิ์ ผลิตชิ้นส่วนงานอุตสาหกรรมขนาดเล็ก ประเภทชิ้นส่วนเครื่องใช้ไฟฟ้า
  และชิ้นส่วนยานยนต์ เป็นต้น และอุปกรณ์อำนวยความสะดวกต่างๆ

  โรงงานอมตะนคร ชลบุรี ผลิตพาเลท ลังบรรจุขวด ถัง ถังขยะ อุปกรณ์ตกแต่ง
  และชิ้นส่วนงานอุตสาหกรรมขนาดใหญ่ ประเภทชิ้นส่วนเครื่องใช้ไฟฟ้า และชิ้นส่วนยานยนต์
  เป็นต้น

โรงงานบางปู ผลิตเปลือกหม้อแบตเตอรี่

  วัตถุดิบที่สำคัญ ได้แก่ เม็ดพลาสติกชนิดต่างๆ ซึ่งซื้อภายในประเทศจากตัวแทนจำหน่ายของ
  ผู้ผลิตหลายราย บริษัทฯไม่มีปัญหาคุณภาพวัตถุดิบ และไม่มีปัญหาการขาดแคลนวัตถุดิบแต่อย่างใด
  อย่างไรก็ตาม ช่วงเวลาที่ราคาน้ำมันดิบในตลาดโลกเพิ่มสูงขึ้น
  ราคาเม็ดพลาสติกก็มักเพิ่มสูงขึ้นด้วย ในหลักการบริษัทฯก็ปรับราคาขายกับลูกค้าได้
  เนื่องจากมีการตกลงกันมาก่อน โดยบริษัทฯจะรับคำสั่งซื้อจากลูกค้าล่วงหน้าระยะสั้น
  และเน้นทำธุรกิจรับจ้างผลิต
  ซึ่งเป็นธุรกิจที่บริษัทฯสามารถลดความเสี่ยงจากการผันผวนของราคาวัตถุดิบ อนึ่ง
  กระบวนการผลิตไม่ก่อให้เกิดผลกระทบต่อสิ่งแวดล้อมแต่อย่างไร

(จ) งานที่ยังไม่ส่งมอบ

  ฐานลูกค้าของบริษัทฯค่อนข้างกว้าง บริษัทฯจึงไม่มีลูกค้ารายใหญ่ที่มีงานที่ยังไม่ส่งมอบเกินกว่า
  10% ของรายได้รวม

(2) ผลิตภัณฑ์เครื่องใช้ในครัวเรือน

(ก) ลักษณะผลิตภัณฑ์หรือบริการ

  ได้แก่ เครื่องใช้บนโต๊ะอาหารและในครัวซึ่งผลิตมาจากผงเมลามีนโดยพิมพ์ลวดลายให้สวยงาม
  หรืออาจพิมพ์ภาพตัวการ์ตูน เช่น จาน ชาม โถใส่ข้าว ทัพพี ช้อน ถ้วยน้ำ เป็นต้น
  โรงงานที่ผลิตได้รับการส่งเสริมการลงทุน

(ข) การตลาดและภาวะการแข่งขัน

ลักษณะลูกค้า จำหน่ายผ่านตัวแทนจำหน่ายบางส่วน จำหน่ายโดยใช้ระบบการ

  ขายตรง (Direct Sales) โดยขายตรงแก่ผู้บริโภค และส่งออกไปต่างประเทศ

ระยะเวลาให้สินเชื่อ มีระยะเวลาให้สินเชื่อแก่ตัวแทนจำหน่ายประมาณ 30-150 วัน

  สำหรับการขายในงานมหกรรมลดราคาจะขายเป็นเงินสด และการขายในระบบการขายตรง
  (Direct Sales) เกือบทั้งหมดก็เป็นเงินสดเช่นกัน

กลยุทธ์การแข่งขัน เน้นสินค้าที่มีคุณภาพสูง และการออกแบบลวดลาย สีสรรที่งดงาม

  ตลอดจนการพัฒนารูปทรงผลิตภัณฑ์ให้มีความเหมาะสมต่อการใช้งานที่หลากหลายมากขึ้น

ช่องทางการจำหน่าย ผลิตภัณฑ์เครื่องใช้ในครัวเรือนมีช่องทางการจำหน่ายดังนี้

  ส่งออกต่างประเทศ 39.5%

  ขายภายในประเทศ 60.5%

  อนึ่ง ตัวแทนจำหน่าย ได้แก่ บริษัท สยามเมลามีน มาร์เก็ตติ้ง จำกัด และบริษัท ศรีไทย
  มาร์เก็ตติ้ง จำกัด นั้น ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน

(ค) สถานภาพและศักยภาพการแข่งขัน

  อุตสาหกรรมการผลิตผลิตภัณฑ์เครื่องใช้ในครัวเรือนที่ทำด้วย “ผงเมลามีน”
  ซึ่งเป็นสารพลาสติกที่สามารถทนทานต่อความร้อนได้สูงถึง 100 องศาเซลเซียส
  เหมาะสมที่จะใช้ทำเป็นภาชนะใส่อาหารเพราะให้ความปลอดภัยสูงต่อผู้บริโภค
  มีผู้ผลิตอยู่เพียงไม่กี่ราย ผลิตภัณฑ์เครื่องใช้ในครัวเรือนของบริษัทฯมีความแข็งแรงทนทาน
  และมีลวดลายและสีสรรสวยงาม
  ประกอบกับคุณสมบัติของผลิตภัณฑ์ที่มีคุณภาพและความปลอดภัยต่อผู้บริโภคสูงด้วยวัตถุดิบหลักที่ใช้ในการผลิตมาจากผงเมลามีน
  100%
  ทำให้ผลิตภัณฑ์เครื่องใช้ในครัวเรือนของบริษัทฯเป็นที่นิยมของตลาดโดยทั่วไปทั้งภายในประเทศและต่างประเทศ
  โดยตลาดส่งออกยังมีลู่ทางที่จะขยายตัวได้อีก ทั้งในกลุ่มประเทศเพื่อนบ้าน
  และในตลาดของประเทศที่พัฒนาแล้ว บริษัทฯเป็นผู้นำในวงการผลิตภัณฑ์เมลามีน
  โดยเป็นผู้ผลิตรายใหญ่ที่สุดในประเทศไทย นอกจากนี้
  บริษัทฯยังได้ขยายฐานการผลิตผลิตภัณฑ์เครื่องใช้ในครัวเรือนไปยังประเทศเวียดนามในปี พ.ศ.
  2550 เพื่อลดต้นทุนผลิตและเพิ่มศักยภาพในการแข่งขันทางด้านราคาให้แก่บริษัทฯ

  ปัจจุบันบริษัทฯเป็นผู้นำด้านตลาดผลิตภัณฑ์พลาสติกประเภทเครื่องใช้ในครัวเรือน โดยมีตรายี่ห้ออยู่
  6 ตรา คือ Superware, Vanda, Flowerware, Melamineware, UNICA และ ektra
  และเป็นบริษัทผู้จำหน่ายผลิตภัณฑ์เมลามีนเพียงแห่งเดียวในประเทศไทยที่มีระบบขายตรง

ขนาดของบริษัทเมื่อเทียบกับคู่แข่งขัน

  บริษัทฯมีขนาดใหญ่ที่สุดทั้งในส่วนของส่วนแบ่งตลาดและกำลังการผลิต โดยมีกำลังผลิตถึง 11,000
  ตันต่อปี อันดับสอง ได้แก่ บริษัท เมลามินไทย จำกัด มีกำลังผลิตประมาณ 1,000 ตันต่อปี
  และอันดับสาม คือ บริษัท มาลาพลาส จำกัด มีกำลังการผลิตประมาณ 700 ตันต่อปี

(ง) การจัดหาผลิตภัณฑ์หรือบริการ

  บริษัทฯผลิตผลิตภัณฑ์พลาสติกประเภทเครื่องใช้ในครัวเรือนที่โรงงานโคราช
  ภายในเขตนิคมอุตสาหกรรมสุรนารี จังหวัดนครราชสีมา มีกำลังการผลิต 11,000 ตันต่อปี
  นับเป็นโรงงานผลิตสินค้าเมลามีนที่ใหญ่ที่สุดในประเทศไทย
  การผลิตจะเน้นการผลิตตามใบสั่งซื้อจากต่างประเทศ
  และการผลิตสินค้าเมลามีนที่ได้รับความนิยมจากตลาดภายในประเทศเป็นหลัก
  สำหรับวัตถุดิบที่สำคัญ ได้แก่ ผงเมลามีนซึ่งซื้อจากผู้ผลิตภายในประเทศเกือบทั้งหมด ได้แก่ บริษัท
  ไทย เอ็มเอฟซี จำกัด บริษัท ไทย เคเค จำกัด และบริษัท มัตสุชิตะ อีเล็คทริค เวิร์คส์
  (อยุธยา) จำกัด ทั้งสามบริษัทมีความสัมพันธ์ที่ดีกับบริษัทฯ
  วัตถุดิบที่ใช้ไม่มีปัญหาด้านคุณภาพหรือการขาดแคลนแต่อย่างไร
  และกระบวนการผลิตไม่ก่อให้เกิดผลกระทบต่อสิ่งแวดล้อม

  อนึ่ง บริษัทฯซื้อผงเมลามีนจากบริษัท ไทย เอ็มเอฟซี จำกัด เกินกว่า 50% ของยอดซื้อทั้งหมด
  เนื่องจากเป็นบริษัทในเครือ จึงซื้อผงเมลามีนได้ในราคาที่เหมาะสมและคุณภาพตามมาตรฐาน

(จ) งานที่ยังไม่ส่งมอบ

  การขายของบริษัทฯกระจายไปยังลูกค้าทั้งภายในประเทศและต่างประเทศหลายหมื่นราย
  ซึ่งเป็นทั้งลูกค้ารายย่อยและตัวแทนจำหน่าย บริษัทฯไม่มีงานที่ยังไม่ส่งมอบเกินกว่า 10%
  ของรายได้รวม

ในส่วนของสินค้าภายใต้ ชื่อ “เอกตรา” (ektra) มีทั้งผลิตภัณฑ์ที่ทำมาจากพลาสติกและเมลามีน
เน้นการออกแบบที่ทันสมัยสำหรับกลุ่มลูกค้าชีวิตคนเมือง (Metro Living)
เพื่อให้สอดคล้องกับกระแสแนวนิยมของสินค้าที่มีดีไซน์และการใช้งานที่เหมาะกับสภาพชีวิตคนเมืองยุคใหม่
ซึ่งเป็นการขยายฐานลูกค้าสู่ผู้บริโภคกลุ่มใหม่โดยเฉพาะอย่างยิ่งในระดับบนมากขึ้น
ทั้งนี้เมื่อได้วางตลาดไปแล้ว ยี่ห้อ “เอกตรา” (ektra) ก็ได้รับความนิยมอยู่ในเกณฑ์ที่น่าพอใจ
โดยเฉพาะสินค้าประเภท Modern Catering ที่สามารถใช้บนโต๊ะอาหารในสไตล์ทันสมัย ทั้งนี้
บริษัทฯจัดจำหน่ายผ่านระบบการขายตรง
และวางจำหน่ายในห้างสรรพสินค้าและร้านค้าชั้นนำหลายแห่ง
รวมถึงการส่งออกไปจำหน่ายในต่างประเทศด้วย

3.1.2 สายธุรกิจซื้อมาขายไป

สายธุรกิจซื้อมาขายไปเป็นสายธุรกิจใหม่ของบริษัทฯที่เกิดจากการปรับโครงสร้างธุรกิจใหม่ของ
บริษัทฯด้วยวัตถุประสงค์ที่ต้องการจะให้เป็นสายธุรกิจที่ช่วยเสริมสร้างรายได้ให้กับบริษัทฯนอกเหนือจากรายได้หลักที่มาจากสายธุรกิจพลาสติก
และยังเป็นการรองรับธุรกิจการค้าของบริษัทฯที่เริ่มมีบทบาทมากขึ้นเพื่อให้การวางแผนธุรกิจและการบริหารงานมีความชัดเจนมากขึ้น
โดยมีรายละเอียดของสายธุรกิจซื้อมาขายไปและสินค้าต่างๆ ที่นำมาจำหน่ายแล้วดังต่อไปนี้

(ก) ลักษณะผลิตภัณฑ์หรือบริการ

  สินค้าที่บริษัทฯจัดหามาจำหน่ายในสายธุรกิจซื้อมาขายไปสามารถจำแนกเป็นกลุ่มหลักๆ ได้ดังนี้

ผลิตภัณฑ์ภายในประเทศ ได้แก่ ชุดเครื่องนอน และภาชนะที่ใช้ในการประกอบอาหาร

  ต่างๆ เป็นต้น

ผลิตภัณฑ์ที่นำเข้าจาก ได้แก่ ล็อคแอนด์ล็อค กล่องถนอมอาหารระบบล็อคพิเศษจาก

  ต่างประเทศ ประเทศเกาหลี อุปกรณ์ที่ใช้ในห้องครัวและงานจัดเลี้ยงตรา Abert, Broggi
  และ Ghidini จากประเทศอิตาลี ตลอดจนโต๊ะ เตียงนอนชายหาด และเก้าอี้หวายเทียม ตรา
  Evolutiff และ Kettal จากประเทศฝรั่งเศสและสเปน

(ข) การตลาดและภาวะแข่งขัน

ลักษณะลูกค้า กลุ่มผู้บริโภคสินค้าโดยตรง และกลุ่มธุรกิจ HoReCa ซึ่ง

  ประกอบด้วย โรงแรม (Hotel) ภัตตาคาร (Restaurant) และร้านอาหาร (Catering)

ระยะเวลาให้สินเชื่อ มีระยะเวลาให้สินเชื่อแก่ตัวแทนจำหน่ายประมาณ 90-150 วัน

  สำหรับการขายในงานมหกรรมลดราคาจะขายเป็นเงินสด และการขายในระบบการขายตรง
  (Direct Sales) เกือบทั้งหมดก็เป็นเงินสดเช่นกัน

กลยุทธ์การแข่งขัน เน้นสินค้าที่มีศักยภาพทางการตลาดสูงและราคาที่เหมาะสม

  ตลอดจนเป็นสินค้าที่มีความแตกต่างจากสินค้าที่มีวางจำหน่ายทั่วไปในประเทศ
  โดยส่วนใหญ่จะนำเข้าจากต่างประเทศ นอกจากนี้
  บริษัทฯยังเน้นการจำหน่ายสินค้าที่ครบวงจรหรือเป็นกลุ่มสินค้าที่สามารถเสนอขายให้กลุ่มลูกค้าเป้าหมายเดียวกัน
  ตลอดจนการจำหน่ายในระบบขายตรงของบริษัทฯ
  เพื่อการเข้าถึงกลุ่มผู้บริโภคและลูกค้ากลุ่มเป้าหมายได้มากขึ้น

ช่องทางการจำหน่าย จำหน่ายผ่านตัวแทนจำหน่ายบางส่วน และจำหน่ายโดยใช้ระบบ

  การขายตรง (Direct Sales) โดยขายตรงแก่ผู้บริโภค

(ค) สถานภาพและศักยภาพการแข่งขัน

  เนื่องด้วยบริษัทฯมีความมุ่งมั่นและให้ความสำคัญกับการคัดสรรสินค้าที่มีคุณภาพและเป็นที่นิยมใช้กันอย่างแพร่หลายมาจำหน่ายให้แก่ลูกค้า
  อีกทั้งการสำรวจตลาดเพื่อการนำเสนอสินค้าที่ตรงกับความต้องการของลูกค้า
  และการทำกิจกรรมทางการตลาดและการขายอย่างต่อเนื่อง
  ตลอดจนช่องทางการจำหน่ายของบริษัทฯทั้งตัวแทนจำหน่าย ระบบขายตรง
  และห้างสรรพสินค้าต่างๆ ล้วนแต่ทำให้ผู้บริโภคสามารถรู้จักและเข้าถึงสินค้าของบริษัทฯได้ง่าย
  จึงส่งผลให้สินค้าที่บริษัทฯได้นำมาจำหน่ายแล้วในปัจจุบันเริ่มเป็นที่รู้จักและได้รับการยอมรับจากลูกค้ามากขึ้น
  และมีศักยภาพเพียงพอที่จะกลายเป็นสินค้าที่ติดตลาดและมียอดขายที่เติบโตขึ้นในอนาคต

  อนึ่ง
  บริษัทฯจะทำการศึกษาสินค้าและตลาดอย่างถี่ถ้วนก่อนนำสินค้ามาจำหน่ายเพื่อลดความเสี่ยงและการแข่งขันที่ไม่จำเป็น
  นอกจากนี้ สายธุรกิจซื้อมาขายไปยังเป็นสายธุรกิจที่ไม่ต้องใช้เงินลงทุนมาก
  และหากสินค้าที่นำมาจำหน่ายไม่สามารถทำกำไรหรือเป็นที่นิยมของตลาดได้ตามที่คาดการณ์
  บริษัทฯก็สามารถเลิกจำหน่ายสินค้าชนิดนั้นได้โดยไม่ได้รับผลกระทบมากนัก
  ซึ่งเป็นข้อดีของธุรกิจประเภทนี้

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเปรียบเทียบขนาดกับคู่แข่งขันได้โดยตรง
  เนื่องจากสินค้าที่บริษัทฯนำมาจำหน่ายมีความหลากหลายและประเภทของการใช้งานที่แตกต่างกัน
  จึงทำให้มีคู่แข่งขันที่มากมายหลากหลายขนาด
  ประกอบกับบริษัทฯเพิ่งเริ่มสายธุรกิจซื้อมาขายไปได้ไม่นานนัก
  จึงยังไม่สามารถประเมินสภาพตลาดโดยรวมของแต่ละผลิตภัณฑ์และส่วนแบ่งทางการตลาดของบริษัทฯที่ชัดเจนได้

(ง) การจัดหาผลิตภัณฑ์หรือบริการ

  บริษัทฯจัดหาผลิตภัณฑ์ที่นำมาจำหน่ายจากทั้งในประเทศและต่างประเทศ
  และแม้ว่าสินค้าส่วนใหญ่เป็นสินค้าที่เป็นที่นิยมและได้รับการยอมรับจากลูกค้าทั่วไป
  แต่บริษัทฯก็มีความสัมพันธ์ที่ดีกับผู้ผลิตสินค้า บริษัทฯจึงไม่มีปัญหาขาดแคลนสินค้าที่จะนำมาจำหน่าย

(จ) งานที่ยังไม่ส่งมอบ

  บริษัทฯมีการจำหน่ายสินค้าให้แก่ลูกค้ามากมายหลากหลายประเภททั้งกลุ่มผู้บริโภคโดยตรง
  ลูกค้ารายย่อย ตัวแทนจำหน่าย และกลุ่มธุรกิจโรงแรม ภัตตาคาร และร้านอาหาร
  ประกอบกับสัดส่วนรายได้จากสายธุรกิจซื้อมาขายไปในปี พ.ศ. 2550
  ของบริษัทฯยังไม่มากนักเมื่อเทียบกับรายได้รวมของบริษัทฯ ดังนั้น
  บริษัทฯจึงไม่มีงานที่ยังไม่ส่งมอบเกินกว่า 10% ของรายได้รวม

3.1.3 สายธุรกิจอื่น

สายธุรกิจอื่นประกอบด้วยสายงานแม่พิมพ์ซึ่งเป็นส่วนสนับสนุนของสายธุรกิจพลาสติก
และกลุ่มธุรกิจอื่นนอกเหนือจากสายธุรกิจพลาสติกและสายธุรกิจซื้อมาขายไป
โดยมีรายละเอียดของสายธุรกิจอื่นดังต่อไปนี้

(1) สายงานแม่พิมพ์

  บริษัทฯไม่ได้ดำเนินธุรกิจผลิตแม่พิมพ์เองเพื่อจำหน่ายให้บุคคลภายนอก
  แต่ธุรกิจดังกล่าวดำเนินการโดยบริษัทในเครือ ได้แก่ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด
  ซึ่งทั้งสองบริษัทต่างก็เป็นบริษัทชั้นนำที่ดำเนินธุรกิจรับจ้างผลิตแม่พิมพ์ฉีดพลาสติกสำหรับใช้งานในอุตสาหกรรมยานยนต์
  เครื่องใช้ไฟฟ้า และเครื่องสุขภัณฑ์ที่มีความละเอียด เที่ยงตรง ในชิ้นงาน นอกจากนี้ได้แก่ บริษัท
  ศรีไทย ชิน-โอซาก้า จำกัด ที่ดำเนินธุรกิจในด้านชุบ ขัด กัดลายแม่พิมพ์

(ก) ลักษณะผลิตภัณฑ์หรือบริการ

  เป็นการรับจ้างผลิตแม่พิมพ์สำหรับผลิตชิ้นงานพลาสติก หรือชิ้นงานเมลามีน
  ตามรูปแบบและขนาดที่ลูกค้ากำหนด พร้อมทั้งให้บริการซ่อมแก้ไขแม่พิมพ์ตามที่ลูกค้าต้องการ

(ข) การตลาดและภาวะแข่งขัน

  ธุรกิจอุตสาหกรรมแม่พิมพ์ฉีดพลาสติกยังมีการขยายตัวอย่างต่อเนื่อง
  เพราะผู้ผลิตสินค้าในอุตสาหกรรมต่างๆ
  พยายามลดต้นทุนด้วยการเปลี่ยนวัตถุดิบจากเหล็กหรือโลหะต่างๆ
  ที่มีราคาสูงมาเป็นพลาสติกที่มีราคาขายและต้นทุนในการผลิตต่ำกว่า
  ไม่ว่าจะเป็นอุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเครื่องสุขภัณฑ์
  และอื่นๆ จึงทำให้อุตสาหกรรมแม่พิมพ์ฉีดพลาสติกยังมีการขยายตัวอย่างมากในประเทศไทย
  ขณะเดียวกันนักลงทุนทั้งคนไทยและคนต่างชาติได้หันมาลงทุนในอุตสาหกรรมแม่พิมพ์ฉีดพลาสติกมากขึ้นเรื่อยๆ
  ทั้งขนาดเล็กด้วยเงินลงทุนเริ่มต้นประมาณ 5 ล้านบาท จนถึงขนาดใหญ่เงินลงทุนมากกว่า 100
  ล้านบาท นอกจากนี้ Software Computer
  และเครื่องจักรที่ทันสมัยสามารถช่วยเพิ่มประสิทธิภาพในการผลิตแม่พิมพ์ฉีดพลาสติกได้เป็นอย่างมาก
  ผู้ประกอบการต่างจัดหาและพัฒนาบุคลากรที่สามารถใช้ Software Computer
  และเครื่องจักรที่ทันสมัยได้อย่างมีประสิทธิภาพ
  เพื่อลดต้นทุนการผลิตให้สามารถแข่งขันในตลาดอุตสาหกรรมแม่พิมพ์ฉีดพลาสติกได้ อย่างไรก็ตาม
  ปัจจุบันผู้ผลิตในประเทศเกาหลี ไต้หวัน และจีน
  ต่างก็แข่งขันอย่างรุนแรงในการเสนอราคาที่ต่ำให้ผู้ซื้อ ถึงแม้ว่าจะมีปัญหาด้านคุณภาพอยู่บ้าง
  แต่เนื่องจากผู้ซื้อในอุตสาหกรรมต่างๆ มีการแข่งขันในการลดราคาสินค้า เช่น เครื่องใช้ไฟฟ้า
  เป็นต้น จึงนิยมใช้แม่พิมพ์ราคาต่ำ นอกจากนี้
  ผู้ผลิตรายเล็กในประเทศไทยก็เริ่มมีบทบาทและขีดความสามารถในการแข่งขันผลิตแม่พิมพ์ขนาดเล็กมากขึ้นเรื่อยๆ
  ดังนั้น
  ผู้ประกอบการในสายธุรกิจแม่พิมพ์ต้องแข่งขันกับตัวเองในการเพิ่มขีดความสามารถในการผลิตแม่พิมพ์ฉีดพลาสติกที่มีความละเอียด
  เที่ยงตรง และซับซ้อนสูงมากขึ้น ตลอดจนลดต้นทุนการผลิต

(ค) สถานภาพและศักยภาพการแข่งขัน

  แม่พิมพ์สำหรับผลิตชิ้นงานอุตสาหกรรมยานยนต์ เครื่องใช้ไฟฟ้า และเครื่องสุขภัณฑ์
  จำเป็นต้องมีความละเอียดและคุณภาพสูงเพื่อความสวยงามและคงทนของผลิตภัณฑ์หรือชิ้นงานที่ผลิตให้สามารถแข่งขันในตลาดได้
  ปัจจุบันบริษัท ศรีไทย มิยากาวา จำกัด และบริษัท ศรีไทยโมลด์ส จำกัด ได้จัดหาเครื่องจักร
  Software Computer และเครื่องมืออุปกรณ์ที่ทันสมัย
  พร้อมที่จะผลิตแม่พิมพ์ฉีดพลาสติกให้ลูกค้าปีละ 200 – 300 แม่พิมพ์ คิดเป็นมูลค่าประมาณ 200 –
  300 ล้านบาท ดังนั้น ผู้ผลิตสินค้าที่ต้องการชิ้นงานที่มีคุณภาพสูง
  จึงนิยมว่าจ้างให้บริษัทในเครือทั้งสองผลิตแม่พิมพ์ ถึงแม้ว่าในปี พ.ศ. 2550
  กำลังการผลิตของบริษัททั้งสองจะไม่เต็มตลอดทั้งปีเนื่องจากการแข่งขันทางด้านราคาที่สูงขึ้น
  แต่ทั้งสองบริษัทก็พยายามลดต้นทุนการผลิตเพื่อเพิ่มศักยภาพในการแข่งขันทางด้านราคาให้มากขึ้น

ขนาดของบริษัทเมื่อเทียบกับคู่แข่งขัน

  บริษัท ศรีไทย มิยากาวา จำกัด มีเครื่องจักร อุปกรณ์
  และกำลังคนที่สามารถผลิตแม่พิมพ์ขนาดน้ำหนักตั้งแต่ 200 กิโลกรัม ถึง 5,000 กิโลกรัม
  ส่วนบริษัท ศรีไทยโมลด์ส จำกัด สามารถผลิตขนาดใหญ่ได้ถึง 10,000 กิโลกรัม
  สำหรับคู่แข่งที่มีขนาดและขีดความสามารถใกล้เคียงกันมีอยู่ประมาณ 50 แห่ง
  ต่างก็มีลูกค้าและความชำนาญในแม่พิมพ์ฉีดพลาสติกของสินค้าแต่ละชนิด
  ทำให้ไม่เกิดปัญหาการแข่งขันมากนัก

(ง) การจัดหาผลิตภัณฑ์หรือบริการ

  เหล็กเป็นวัตถุดิบในการผลิตแม่พิมพ์ ประเทศไทยมีเอเย่นต์และผู้นำเข้าจำนวนมาก
  ทำให้มีการแข่งขันสูง บริษัทในเครือของบริษัทฯจึงสามารถจัดซื้อได้ง่ายและสะดวก
  ไม่มีปัญหาขาดแคลน

(จ) งานที่ยังไม่ส่งมอบ

  ณ วันที่ 31 ธันวาคม พ.ศ. 2550 บริษัท ศรีไทย มิยากาวา จำกัด และบริษัท ศรีไทย
  ชิน-โอซาก้า จำกัด ทั้งสองบริษัทไม่มีงานที่ยังไม่ส่งมอบเกินกว่า 10% ของรายได้รวม แต่บริษัท
  ศรีไทยโมลด์ส จำกัด มีงานที่ยังไม่ส่งมอบเกิน 10% ของรายได้รวม
  อันเนื่องจากงานแม่พิมพ์เป็นงานที่ต้องใช้เวลาในการผลิตและเป็นงานที่เข้ามาในช่วงปลายปี
  พ.ศ. 2550 แต่งานดังกล่าวก็คาดว่าจะส่งมอบให้แก่ลูกค้าได้ไม่เกิน 2 – 3 เดือน

(2) สายงานอื่น

(ก) ลักษณะผลิตภัณฑ์หรือบริการ

บริษัท เอส.เค.ไอ.เซรามิคส์ จำกัด ผลิตถ้วยชามเซรามิคส์

  บริษัท ศรีไทยบรรจุภัณฑ์ จำกัด ผลิตกล่องกระดาษเพื่อขายให้ผู้ผลิตสินค้า

  บริษัท แอลเอ็น ศรีไทย คอม จำกัด ผลิตโทรศัพท์พื้นฐาน ทั้งแบบมีสายและแบบ

  ไร้สาย และระบบโทรศัพท์ (SWITCHING BOARD)

(ข) การตลาดและภาวะแข่งขันและสภาพการแข่งขัน

  บริษัท เอส.เค.ไอ.เซรามิคส์ จำกัด ธุรกิจมีการแข่งขันรุนแรง บริษัทมีการส่งออก

  สินค้าไปประเทศสหรัฐอเมริกา และญี่ปุ่น โดยใช้ตรายี่ห้อของลูกค้า นอกจากนี้
  บริษัทได้จำหน่ายสินค้าตรา “Miyako” ให้แก่ลูกค้าในประเทศ
  เพื่อเป็นการเพิ่มช่องทางการจำหน่ายและยอดขายให้แก่บริษัท

  บริษัท ศรีไทยบรรจุภัณฑ์ จำกัด ธุรกิจมีการแข่งขันรุนแรงพอสมควร แต่เนื่อง

  จากมีลูกค้าประจำและเน้นการให้บริการที่ดี จึงไม่มีปัญหาในการดำเนินธุรกิจ

  บริษัท แอลเอ็น ศรีไทย คอม จำกัด การขายส่วนมากเป็นการส่งออกเกือบทั้งหมด

  ลูกค้ารายใหญ่ คือ บริษัทแม่ที่เกาหลี โดยบริษัททำหน้าที่เป็นฐานผลิตให้บริษัทแม่

(ค) การจัดหาผลิตภัณฑ์หรือบริการ

  บริษัท เอส.เค.ไอ.เซรามิคส์ จำกัด วัตถุดิบหลัก คือ ดิน
  สั่งซื้อจากผู้ค้าทั้งในประเทศและจากต่างประเทศ, รูปลอก และน้ำยาเคลือบ ซื้อผ่านบริษัท
  อิวาตานิ อินเตอร์เนชั่นแนล คอร์ปอเรชั่น (โอซาก้า) ซึ่งเป็นผู้ถือหุ้นรายหนึ่ง
  ไม่มีปัญหาขาดแคลนวัตถุดิบ

  บริษัท ศรีไทยบรรจุภัณฑ์ จำกัด วัตถุดิบหลัก คือ กระดาษกล่องแป้งและ

  กระดาษคราฟท์ ซื้อจากผู้ค้าในประเทศทั้งหมด มีปัญหาเยื่อกระดาษขึ้นราคาในบางครั้ง
  ทำให้วัตถุดิบมีราคาสูงขึ้นบ้าง แต่ไม่มากนัก ไม่มีปัญหาขาดแคลนวัตถุดิบ

  บริษัท แอลเอ็น ศรีไทย คอม จำกัด วัตถุดิบหลัก คือ ตัวไอซี และชิ้นส่วน

  อิเล็คโทรนิคส์ นำเข้าจากผู้ค้าต่างประเทศ ไม่มีปัญหาขาดแคลนวัตถุดิบ
  เพราะวัตถุดิบหลักเหล่านี้มีขายทั่วไป
  ชิ้นส่วนพลาสติกซึ่งเป็นส่วนประกอบของสินค้ามาจากการจ้างโรงงานภายในประเทศฉีด
  เนื่องจากมีผู้รับจ้างฉีดพลาสติกหลายราย จึงไม่มีปัญหาการขาดแคลนผู้รับจ้าง

(ง) งานที่ยังไม่ส่งมอบ

  บริษัท เอส.เค.ไอ.เซรามิคส์ จำกัด บริษัท ศรีไทยบรรจุภัณฑ์ จำกัด และบริษัท แอลเอ็น
  ศรีไทย คอม จำกัด ไม่มีงานที่ยังไม่ส่งมอบเกิน 10% ของรายได้รวม

3.2 ลักษณะของลูกค้าและความสัมพันธ์

(ก) ลักษณะของลูกค้าและความสัมพันธ์สำหรับสายธุรกิจพลาสติก

ประเภทของลูกค้าแบ่งออกได้เป็น 5 ประเภท คือ

1)  ผู้นำเข้าในต่างประเทศ
    มีทั้งประเภทนำเข้าเพื่อใช้งานเองและนำเข้าเพื่อจัดจำหน่ายในประเทศของตน เช่น
    ห้างสรรพสินค้า เป็นต้น โดยผู้นำเข้าจะสั่งซื้อจากบริษัทฯเป็นครั้งๆ ไป

2)  ลูกค้าสถาบัน ได้แก่ บริษัท หรือนิติบุคคลต่างๆ ที่ซื้อสินค้าไว้ใช้เอง เช่น
    สายการบินซื้อชุดเสิร์ฟอาหารบนเครื่องบิน หรือโรงงานผลิตน้ำอัดลมซื้อลังบรรจุขวด เป็นต้น
    นอกจากนั้น ยังมีลูกค้าสถาบันที่ซื้อสินค้าเพื่อนำไปประกอบ เช่น ผู้ประกอบรถยนต์
    และผู้ผลิตเครื่องใช้ไฟฟ้าในบ้าน เป็นต้น
    ลูกค้าประเภทนี้มักมีสัมพันธ์ที่ดีกับบริษัทฯมาเป็นระยะเวลานาน

3)  ระบบการขายตรง ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้
    พิธีกรเหล่านี้เป็นผู้ประกอบอาชีพอิสระ

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

5)  ขายเงินสดในงานมหกรรม เป็นการจัดงานมหกรรมลดราคาสินค้า ซึ่งจัดขึ้นปีละประมาณ 4
    ครั้ง ตามโรงงานต่างๆ ของบริษัทฯ สินค้าที่นำมาขายได้แก่ สินค้ามีรอยตำหนิ
    สินค้าที่ผลิตเกินคำสั่งซื้อจากลูกค้า สินค้าค้างสต็อกที่จำหน่ายได้ช้า เป็นต้น
    ลูกค้าส่วนใหญ่เป็นแม่บ้าน และผู้บริโภคโดยตรง

  (ข) ลักษณะของลูกค้าและความสัมพันธ์สำหรับสายธุรกิจซื้อมาขายไป

  ประเภทของลูกค้าสามารถแบ่งออกโดยสรุปได้ดังนี้

1)  กลุ่มผู้บริโภคสินค้าโดยตรง หรือกลุ่มนิติบุคคลที่มีความต้องการสินค้าไว้ใช้เอง เช่น
    กลุ่มพ่อบ้านแม่บ้าน และกลุ่มธุรกิจ HoReCa ซึ่งประกอบด้วย กลุ่มธุรกิจโรงแรม (Hotel)
    ภัตตาคาร (Restaurant) และร้านอาหาร (Catering) เป็นต้น

2)  ระบบการขายตรง ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้
    พิธีกรเหล่านี้เป็นผู้ประกอบอาชีพอิสระ

3)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

(ค) ลักษณะของลูกค้าและความสัมพันธ์สำหรับสายธุรกิจอื่น

- สายงานแม่พิมพ์

  บริษัท ศรีไทยโมลด์ส จำกัด บริษัท ศรีไทย มิยากาวา จำกัด และบริษัท ศรีไทย ชิน-โอซาก้า
  จำกัด
  จัดส่งผู้ที่มีความชำนาญในการผลิตแม่พิมพ์ไปติดต่อให้คำปรึกษาแนะนำแก่โรงงานอุตสาหกรรมทั้งหลายที่ต้องการผลิตชิ้นส่วนอุตสาหกรรม
  หรือผลิตเครื่องใช้พลาสติก เพื่อเสนอบริการผลิตแม่พิมพ์
  ลูกค้าที่ติดต่อจึงมักเป็นลูกค้าประจำที่มีความสัมพันธ์ยาวนาน

- สายงานอื่นๆ

บริษัท เอส.เค.ไอ. เซรามิคส์ จำกัด การขายสินค้าส่วนใหญ่เป็นการติดต่อโดยตรง

  กับผู้นำเข้าในประเทศต่างๆ เช่น สหรัฐอเมริกา ออสเตรเลีย และญี่ปุ่น เป็นต้น
  ส่วนการจำหน่ายให้แก่ลูกค้าในประเทศ
  เป็นการจำหน่ายผ่านตัวแทนจำหน่ายที่ซื้อสินค้าโดยได้รับเครดิตทางการค้าเพื่อนำไปจัดจำหน่ายให้แก่ผู้บริโภคโดยตรง
  ผู้ค้าปลีก และห้างสรรพสินค้าอีกทอดหนึ่ง

บริษัท ศรีไทยบรรจุภัณฑ์ จำกัด มักติดต่อกับลูกค้าประจำที่มีความสัมพันธ์ยาว

  นาน นอกจากนั้นยังแสวงหาลูกค้ารายใหม่อยู่เสมอ
  ลูกค้าที่ติดต่อจึงเป็นผู้ใช้สินค้าโดยตรงประเภทโรงงานอุตสาหกรรม

  บริษัท แอลเอ็น ศรีไทย คอม จำกัด ส่งออกสินค้าเกือบทั้งหมดไปต่างประเทศ โดย

  การส่งออกสินค้าส่วนใหญ่เป็นการส่งออกไปให้บริษัทแม่ที่เกาหลี
  เนื่องจากบริษัททำหน้าที่เป็นฐานการผลิตให้บริษัทแม่

[]3.3 กำลังการผลิต และปริมาณการผลิต

3.4 บัตรส่งเสริมการลงทุน

บัตรส่งเสริมการลงทุนต่างๆ
ที่บริษัทฯได้รับอนุมัติจากคณะกรรมการส่งเสริมการลงทุนมีรายละเอียดของสิทธิและประโยชน์รวมถึงเงื่อนไขต่างๆ
ของบัตรส่งเสริมการลงทุนที่บริษัทฯต้องปฏิบัติตามโดยสรุปแยกตามสายผลิตภัณฑ์ได้ดังต่อไปนี้

[](1) ผลิตภัณฑ์เพื่องานอุตสาหกรรม

[]* ในระหว่างปี พ.ศ. 2550
บริษัทฯได้รับการส่งเสริมการลงทุนจากสำนักงานคณะกรรมการส่งเสริมการลงทุนเพิ่มเติมอีก 1
โครงการ ตามแผนขยายกำลังการผลิตของผลิตภัณฑ์ชิ้นส่วนอุตสาหกรรมพลาสติกที่โรงงานอมตะนคร
ชลบุรี

[](2) ผลิตภัณฑ์เครื่องใช้ในครัวเรือน

[]